CELEX: 62008CJ0248
Language: sk
Date: 2009-12-17
Title: Rozsudok Súdneho dvora (piata komora) zo 17. decembra 2009. # Európska komisia proti Helénskej republike. # Nesplnenie povinnosti členským štátom - Nariadenie (ES) č. 1774/2002 - Článok 4 ods. 2 písm. a) a c), článok 5 ods. 2 písm. c), článok 6 ods. 2 písm. b), články 10 až 15 a články 17, 18 a 26 - Vedľajšie produkty zvierat - Odpad - Zakopanie bez predbežného spracovania - Nedostatočné úradné kontroly - Zariadenia zaisťujúce bezpečnosť zaobchádzania s vedľajšími produktmi - Farma - Absencia schválenia - Spaľovanie špecifikovaného rizikového materiálu - Absencia adekvátnych postupov. # Vec C-248/08.

Rozsudok Súdneho dvora (piata komora) zo 17. decembra 2009 – Komisia/Grécko
      (vec C‑248/08)
      „Nesplnenie povinnosti členským štátom – Nariadenie (ES) č. 1774/2002 – Článok 4 ods. 2 písm. a) a c), článok 5 ods. 2 písm. c), článok 6 ods. 2 písm. b), články 10 až 15 a články 17, 18 a 26 – Vedľajšie produkty zvierat – Odpad – Zakopanie bez predbežného spracovania – Nedostatočné úradné kontroly – Zariadenia zaisťujúce bezpečnosť zaobchádzania s vedľajšími produktmi – Farma – Absencia schválenia – Spaľovanie špecifikovaného rizikového materiálu – Absencia adekvátnych postupov“
      1.                     Žaloba o nesplnenie povinnosti – Žaloba smerujúca proti správnej praxi, ktorá je v rozpore s právom Spoločenstva – Prípustnosť
            – Podmienky (články 10 ES, 211 ES a 226 ES) (pozri body 21, 22, 26 – 28, 58)
      2.                     Ochrana verejného zdravia – Zdravotné predpisy týkajúce sa živočíšnych vedľajších produktov neurčených na ľudskú spotrebu
            – Povinnosť členských štátov vybudovať vhodnú infraštruktúru a prijať všetky potrebné opatrenia na dosiahnutie súladu s uvedenými
            predpismi – Povinnosť dosiahnuť výsledok [nariadenie Európskeho parlamentu a Rady č. 1774/2002, článok 4 ods. 2 písm. a) a c),
            článok 5 ods. 2 písm. c), článok 6 ods. 2 písm. b), články 10 až 15, 17, 18 a 26] (pozri body 34 – 37, 48, 49, 56 – 59, 66,
            68)
      Predmet
      
         
               Nesplnenie povinnosti členským štátom – Porušenie článku 4 ods. 2, článku 5 ods. 2, článkov 10 až 15 a článkov 17, 18 a 26
                  nariadenia (ES) č. 1774/2002 Európskeho parlamentu a Rady z 3. októbra 2002, ktorým sa stanovujú zdravotné predpisy týkajúce
                  sa živočíšnych vedľajších produktov neurčených pre ľudskú spotrebu (Ú. v. ES L 273, s. 1; Mim. vyd. 03/037, s. 92) – Zakopanie
                  živočíšnych vedľajších produktov bez predbežného spracovania – Nedostatočné úradné kontroly
               
            Výrok
      
         
                  1.
               
               
                  
               
               
                  	Helénska republika si tým, že neuplatnila a správne nezaviedla nariadenie Európskeho parlamentu a Rady (ES) č. 1774/2002 z 3. októbra
                     2002, ktorým sa stanovujú zdravotné predpisy týkajúce sa živočíšnych vedľajších produktov neurčených pre ľudskú spotrebu,
                     pokiaľ ide o zakopanie na skládke bez predbežného spracovania, absenciu úradných kontrol, schválenie zariadení zaobchádzajúcich
                     s vedľajšími produktmi zvierat a spálenie špecifikovaného rizikového materiálu, nesplnila povinnosti, ktoré jej vyplývajú
                     z článku 4 ods. 2 písm. a) a c), článku 5 ods. 2 písm. c), článku 6 ods. 2 písm. b), článkov 10 až 15 a článkov 17, 18 a 26
                     nariadenia č. 1774/2002.
                  
               
            
         
                  2.
               
               
                  
               
               
                  	Helénska republika je povinná nahradiť trovy konania.